open-index/open-wikipedia-markdown huggingface dataset:
Jurová

**Jurová** () je obec na Slovensku v okrese Dunajská Streda.

## Kultúra a zaujímavosti
### Pamiatky
* Rímskokatolícky kostol Nanebovzatia Panny Márie, jednoloďová pôvodne barokovo-klasicistická stavba s pravouhlým ukončením presbytéria a vežou tvoriacou súčasť jej hmoty, z roku 1778. V roku 1927 prešiel úpravami. Nachádza sa tu hlavný oltár z prvej polovice 19. storočia so závesným obrazom Nanebovzatia Panny Márie a klasicistická krstiteľnica zo 70. rokov 18. storočia. Fasády kostola sú členené lizénami a polkruhovo ukončenými oknami so šambránami. Veža vyrastá zo štítového priečelia vo forme rizalitu. Je členená lizénovými rámami a kordónovými rímsami a ukončená korunnou rímsou s terčíkom s hodinami a ihlancovou helmicou. 

## Osobnosti obce
### Rodáci
* Dionýz Michal Katona  (* 1782 – † 1874), rehoľný kňaz a pedagóg.

## Referencie

## Iné projekty

## Externé odkazy
* 


Kategória:Obce okresu Dunajská Streda
Kľúčovec

**Kľúčovec** () je obec na Slovensku v okrese Dunajská Streda. Je to obec s najvyšším percentuálnym zastúpením maďarskej národnosti. Pri sčítaní v roku 2001 sa k nej prihlásilo 365 obyvateľov, čo predstavuje 98,12% obyvateľov obce.

## Národnostné zloženie

## Náboženské zloženie

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s pravouhlým záverom a vežou tvoriacou súčasť jej hmoty, z roku 1847. V roku 1885 prešiel prestavbou. Interiér kostola je plochostropý. Zariadenie pochádza z 19. storočia. Fasády kostola sú členené segmentovo ukončenými oknami so šambránami. Štítovému priečeliu s páromm dekoratívnych obeliskov dominuje mierne predstupujúca veža. Veža je členená pilastrami a kordónovými rímsami, ukončená je korunnou rímsou s terčíkom a barokovou helmicou. 

Kulcsod templom 2.JPG|Reformovaný kostol
Kulcsod műemlékek.JPG


## Referencie

## Pozri aj
* Chránená krajinná oblasť Dunajské luhy
* Číčovské mŕtve rameno

## Iné projekty

## Externé odkazy
* 


Kategória:Obce okresu Dunajská Streda
Dobrohošť (okres Dunajská Streda)

**Dobrohošť** (, ) je obec na Slovensku v okrese Dunajská Streda.

## Obyvateľstvo
### Národnostné zloženie

Podľa štatistiky vykonanej v roku 2001 sa k maďarskej národnosti prihlásilo 91,37% a k slovenskej 8,63% občanov.

## Referencie

## Iné projekty

## Externé odkazy
* 


Kategória:Obce okresu Dunajská Streda
Boheľov

**Boheľov** () je obec na Slovensku v okrese Dunajská Streda.

## Občianska vybavenosť
V obci sa nachádza moderný reformovaný kostol z roku 1995.

Bögellő templom 4.JPG|Reformovaný kostol
Bohelov kostol.JPG
Bögellő templom 2.JPG


## Referencie

## Iné projekty

## Externé odkazy
* 


Kategória:Obce okresu Dunajská Streda
Baloň

**Baloň** () je obec na Slovensku v okrese Dunajská Streda. 

## Kultúra a zaujímavosti
### Pamiatky
* Rímskokatolícky kostol Navštívenia Panny Márie, jednoloďová klasicistická stavba s polygonálnym ukončením presbytéria a predstavanou vežou, z roku 1835. Interiér kostola je zaklenutý pruskými klenbami, presbytérium českou plackou. Zariadenie kostola pochádza z prvej polovice 19. storočia, okrem barokovej sochy Madony z konca 18. storočia. Fasády kostola sú členené termálnymi oknami so šambránai. Veža je člnená lizénovými rámami a kordónovou rímsou, ukončená je ihlancovou helmicou. 

Balony05.JPG|Kostol Navštívenia Panny Márie
Balony templom 1.JPG
Balony12.JPG
Balony templom bejárat.JPG|Portál kostola
Balony templom emlektabla 2.JPG|Pamätná tabuľa postavenia kostola


## Referencie

## Iné projekty

## Externé odkazy
* 


Kategória:Obce okresu Dunajská Streda
Okoč

**Okoč** () je obec na Slovensku v okrese Dunajská Streda.

## Časti obce
* Opatovský Sokolec (, v roku 1930 bol oficiálny názov *Apáca-Szakállas*)

## Kultúra a zaujímavosti
### Pamiatky
* Reformovaný kostol v časti Opatovský Sokolec, jednoloďová klasicistická stavba s polygonálnym záverom a predstavanou vežou, z roku 1784. V roku 1804 bola pristavaná veža. Interiér je plochostropý so štukovou výzdobou. Zo staršieho zariadenia sa tu dochovala klasicistická kazateľnica z roku 1818 a maľovaná empora. Nachádza sa tu mramorový stôl Pána z roku 1870. Fasády kostola sú členené segmentovo ukončenými oknami. Veža je členená lizénovými rámami a pásovaním, ukončená je korunnou rímsou s terčíkom a barokovou helmicou.  

Okoč4.JPG|Reformovaný kostol v Opatovskom Sokolci
Okoč3.JPG
Ekecs16.JPG
Ekecs077.JPG
Ekecs073.JPG


* Rímskokatolícky kostol sv. Vendelína, jednoloďová barokovo-klasicistická stavba s polygonálnym ukončením presbytéria a predstavanou vežou, z rokov 1789 – 1790. Loď má pôdorys elipsy s plochým stropom, presbytérium má plytkú klenbu. Na hlavnom oltári sa nachádza obraz sv. Vendelína z konca 18. storočia, ostatné zariadenie je z 20. storočia. Fasády kostola sú členené lizénovými rámami a polkruhovo ukončenými oknami so šambránami. Veža je členená pilastrami a ukončená korunnou rímsou s terčíkom a ihlancovou helmicou. 

Okoč1.JPG|Kostol sv. Vendelína
Ekecs041.JPG
Ekecs templom 1.JPG
Ekecs042.JPG
Ekecs039.JPG|Interiér kostola


* Reformovaný kostol v Okoči, jednoloďová klasicistická stavba s polygonálnym záverom a vežou tvoriacou súčasť jej hmoty, z roku 1822. Stojí na mieste staršej modlitebne z roku 1788. V roku 1901 bola dostavaná veža a bol prefasádovaný. Interiér kostola je plochostropý. Fasády kostola sú členené lizénami a polkruhovo ukončenými oknami. Veža je členená kordónovými rímsami a lizénovými rámami, ukončená je korunnou rímsou s terčíkom a ihlancovou helmicou. 

* Kaštieľ v Opatovskom Sokolci, dvojpodlažná dvojtraktová neskoroklasicistická stavba na pôdoryse obdĺžnika z polovice 19. storočia. Stavbu nechal vybudovať Leó Loránd, obchodník z Budapešti. Po zoštátnení tu sídlil ústav pre fyzicky a psychicky postihnuté deti, dnes Domov sociálnych služieb pre deti a dospelých. Fasády kaštieľa sú členené pásovaním, poschodová časť je oddelená kordónovou rímsou. Okná poschodia majú šambrány s klenákmi. Okolo kaštieľa sa nachádza krainársky park. 

Ekecs templom 2.JPG|Reformovaný kostol v Okoči
Okoč2.JPG
Ekecs06.JPG
Ekecs037.JPG|Detail portálu 


## Partnerské obce
*  Levél, Maďarsko
*  Nyúl, Maďarsko

## Referencie

## Iné projekty

## Externé odkazy
* 


Kategória:Obce okresu Dunajská Streda
Oľdza

**Oľdza** () je obec na Slovensku v okrese Dunajská Streda.   

## Dejiny
Roku 1239 sa spomína obec ako *Olgia*, roku 1259 ako *Ouga*. V listine z roku 1251 sa spomínajú *Iobagio castri de Ovga*, čiže poddaní obce *Ovga* (vyslovovalo sa zrejme podľa miestneho nárečia ako *Óďa*). Podľa J. Stanislava môže ísť o názov odvodený z predpokladaného slovanského slova *Oldza*, ale presvedčivé dôkazy neexistujú. Názov mohol byť odvodený aj od osobného mena. Usadlosť vznikla medzi 10. a 12. storočím v hraničnom pásme uhorského štátu. Pred rokom 1851 ju obývalo 297 rímskych katolíkov a 34 židov, všetci sa hlásili k maďarskej národnosti. V tých časoch sa o obci píše, že chotár je málo úrodný, lebo pôda je piesčitá a kamenistá, ale má bohaté pasienky, ktoré sú základom chovu dobytka.

Zemepánom od nepamäti bola rodina Olgyayovcov, neskôr sa hrdila svojou kúriou v Oľdzi vdova po Lajosovi Udvarnokym. Podľa iného prameňa patrí roku 1251 bratislavskému hradu a spomína sa ako *Ouga* alebo *Ougya* a bratislavský podžupan Puer jej časť daroval istému majstrovi Böjtösovi. V 14. storočí je spomínaný v listinách rodiny Olgyayovcov. V listine kráľa Mateja z 29. mája 1488 je spomínaná pod menom *Ogya*.

Neskôr boli jej vlastníkmi rodiny Udvarnokyovcov a Bacsákovcov. V prvej polovici 19. storočia mali v chotári obce významné majetky Olgyayovci Karol, Žigmund a Vendelín Bacsák. Zaujímavé sú chotárne názvy *Félnyárasd*, *Longordócz* a *Macsola*.

Na začiatku 20. storočia obec tvorilo 48 domov s 248 rímsko-katolíckymi obyvateľmi, napospol maďarskej národnosti. Obec nemala kostol, poštu, telegraf ani železničnú stanicu. Tieto služby obyvateľom zabezpečovali susedné obce. Slovenský názov Oľdza bol zavedený v roku 1948.

V súčasnosti sa na rozsiahlom území vo veľkom stavajú rodinné domy, ktoré majú vplyv na nárast počtu obyvateľov (2018: 503 obyvateľov). V obci žije 41,68% maďarskej populácie, ktorá je na ústupe. 

### Národnostné zloženie

## Hospodárstvo
V katastrálnom území obce sa nachádzajú významné zásoby štrkopieskov nadregionálneho významu na báze riečnych náplavov Dunaja a Malého Dunaja. V oblasti, kde leží obec Oľdza, sú lokalizované aj významné zdroje kvalitnej pitnej vody vo väčšej hĺbke (katastrálne územie obce patrí do Chránenej vodohospodárskej oblasti Žitný ostrov).

## Referencie

## Iné projekty

## Externé odkazy
* 


Kategória:Obce okresu Dunajská Streda
Nový Život

**Nový Život** (historicky , ) je obec na Slovensku v okrese Dunajská Streda.

## Časti obce
* Vojtechovce (, do roku 1948 oficiálny názov *Bélvata*)
* Tonkovce ()
* Eliášovce ()
* Malý Máger ()
* Rovná ()

## Národnostné zloženie obyvateľstva

## Kultúra a zaujímavosti
### Pamiatky
* Rímskokatolícky kostol sv. Petra a Pavla v časti Eliášovce, jednoloďová pôvodne gotická stavba s polygonálnym ukončením presbytéria a vežou tvoriacou súčasť jej hmoty, z druhej polovice 15. storočia. Barokovou úpravou prešiel v roku 1681, ranoklasicisticky v rokoch 1770 – 1773 a 1780. Hlavný oltár je klasicistický z obdobia okolo roku 1800. Na oltári je umiestnená gotická Madona z roku 1458. Na stenách kostola sú umiestnené epitafy prepošta Mateja Ilešháziho a Štefana Ilešháziho z roku 1838. Pôvodná kamenná gotická krstiteľnica je umiestnená vo dvore priľahlej fary. Fasády kostola sú členené polkruhovo ukončenými oknami s kamennými osteniami a dekoratívnymi kazetami. Veža vyrastá zo štítového priečelia s volútami vo forme rizalitu. Je členená pilastrami a ukončená korunnou rímsou s terčíkom a dekoratívnymi konzolami a barokovou helmicou. 

* Pálfiovský kaštieľ v časti Tonkovce, dvojpodlažná pôvodne neskorobaroková stavba na pôdoryse písmena U z 18. storočia. Výraznou eklektickou prestavbou a rozšírením prešiel v druhej polovici 19. storočia. V súčasnosti je kaštieľ obnovený a v súkromnom vlastníctve. Fasáde kaštieľa dominujú dve bočné krídla s arkiermi, stredný rizalit je doplnený o trojosový portikus s balkónom. Výrazným prvkom fasády sú bohato dekorované vikiere odkazujúce na francúzsku tradíciu, na ose rizalitu je to vežica s ihlancovou helmicou. Fasáda je členená kordónovou rímsou, pilastrami, okná na poschodí majú bohato štukované suprafenestry. Okolo kaštieľa sa nachádza rozľahlý krajinársky park.

Súbor:Illésháza templom 2.JPG|Kostol sv. Petra a Pavla
Súbor:Illésháza templomkapu 1.JPG|Portály kostola
Súbor:Illésháza templomkapu 2.JPG


## Osobnosti obce
### Rodáci
* István Holocsy (* 1898 - † 1929), salezián, misionár (zomrel v Peru).

## Referencie

## Iné projekty

## Externé odkazy
* 


Kategória:Obce okresu Dunajská Streda
Mierovo

**Mierovo** (, ) je obec na Slovensku v okrese Dunajská Streda.

## Národnostné zloženie obyvateľstva

## Kultúra a zaujímavosti
### Pamiatky
* Rímskokatolícky kostol Všetkých svätých, jednoloďová románska stavba s polkruhovou apsidou a malou strešnou vežou, z druhej polovice 13. storočia. Barokovou úpravou prešiel v 18. storočí, historizujúcou na začiatku 20. storočia, keď zanikli viaceré pôvodné detaily, ako tri románske štrbinové okná či južný gotický portál. Obnovou prešiel v roku 2002. V interiéri sa nachádza barokový oltár z polovice 18. storočia. Apsida má atypický nepôvodný rovný strop. Fasády sú členené polkruhovo ukončenými oknami, po rekonštrukcii je na južnej stene prezentovaný fragment gotického portálu. Strešná veža je ukončená ihlancovou helmicou.

* Neskorobarokový kaštieľ, dvojpodlažná stavba na pôdoryse obdĺžnika so stredným rizalitom, z druhej polovice 18. storočia. Úpravammi prešiel v druhej polovici 19. storočia. V druhej polovici 20. storočia tu sídlila škola a MNV. V súčasnosti je kaštieľ v súkromnom vlastníctve. Fasády kaštieľa sú členené kordónovou rímsou a nárožným kvádrovaním. Okná majú ostenia a nadokenné rímsy, na poschodí s podokennými kazetami. 

Mierovo 01 01.jpg|Kostol Všetkých svätých
Mierovo 01 08.jpg
Mierovo 01 04.jpg
Mierovo 01 10.jpg|Apsida


## Referencie

## Iné projekty

## Externé odkazy
* 
* Apsida.sk- profil románskeho kostola


Kategória:Obce okresu Dunajská Streda
Mad

**Mad** () je obec na Slovensku v okrese Dunajská Streda.

## Kultúra a zaujímavosti
### Pamiatky
* Reformovaný kostol, jednoloďová klasicistická tolerančná stavba s polygonálnym záverom a predstavanou vežou, z roku 1788. Stojí na mieste staršieho dreveného kostola. V roku 1925 prešiel obnovou. Interiér kostola je plochostropý. Nachádza sa tu drevená empora a zariadenie z doby jeho vzniku. Fasády sú členené polkruhovo ukončenými oknami so šambránami. Veža je členená pilastrami a kordónovými rímsami, ukončená je korunnou rímsou s terčíkom a barokovou helmicou. 

* Rímskokatolícka kaplnka sv. Jána Nepomuckého, jednoloďová neoklasicistická stavba s polygonálnym ukončením presbytéria a vežou tvoriacou súčasť jej hmoty, z roku 1869. V roku 1945 bola stavba prestavaná. Presbytérium je zaklenuté konchou. Zariadenie kaplnky pochádza z konca 19. storočia. Priečelie je členené lizénami, fasády sú členené polkruhovo ukončenými oknami. Veža je ukončená trojuholníkovými štítmi a ihlancovou helmicou. 

Nagymad templom 2.JPG|Reformovaný kostol


## Referencie

## Iné projekty

## Externé odkazy
* 


Kategória:Obce okresu Dunajská Streda
Macov

**Macov** () je obec na Slovensku v okrese Dunajská Streda.

## Obyvateľstvo

### Národnostné zloženie

***Národnosť (2011) spolu: ** 278 obyv.
*slovenská - 96 (40,51%)		
*maďarská - 93 (39,24%)		
*česká - 28 (11,81%)		
*nezistená - 16 (6,75%)
*moravská - 2 (0,84%)		
*ostatné - 1 (0,42%)		
*nemecká - 1 (0,42%)

### Jazykové zloženie
#### Materinský jazyk
 **údaje:** *Sčítanie obyvateľov, domov a bytov v roku* **2011**

**Materinským jazykom** sa rozumie reč, ktorou s obyvateľom hovorili rodičia.

***spolu: ** 278 obyv.
*slovenský - 103 (43,46%)		
*maďarský - 92 (38,82%)	
*český - 25 (10,55%)
*nezistený - 8 (3,38%)		
*ostatný - 7 (2,95%)		
*nemecký - 2 (0,84%)

#### Úradný jazyk
 **údaje:** *Sčítanie obyvateľov, domov a bytov v roku* **2011**

**Úradný jazyk** je jazyk, ktorý obyvateľ v čase sčítania najčastejšie používal v zamestnaní alebo škole, bez ohľadu na to, či pracoval alebo študoval na Slovensku alebo v zahraničí.

***spolu: ** 278 obyv.
*slovenský - 146 (52,50%)	
*maďarský - 70 (25,20%)		
*nezistený - 13 (4,68%)
*český - 4 (1,44%)		
*ostatný - 3 (1,08%)		
*posunková reč - 1 (0,36%)

#### Jazyk v domácnosti
 **údaje:** *Sčítanie obyvateľov, domov a bytov v roku* **2011**

**Jazyk v domácnosti** je jazyk, ktorý obyvateľ v čase sčítania najčastejšie používal v domácnosti.

***spolu: ** 278 obyv.
*slovenský - 106 (38,10%)	
*maďarský - 86 (30,90%)		
*nezistený - 19 (6,83%)
*český - 19 (6,83%)		
*ostatný - 4 (1,44%)		
*nemecký - 2 (0,72%)
*posunková reč - 1 (0,36%)

### Náboženské zloženie
 **údaje:** *Sčítanie obyvateľov, domov a bytov v roku* **2011**

***spolu: ** 278 obyv.
*Rímskokatolícka cirkev - 165 (69,62%)
*bez vyznania - 33 (13,92%)
*nezistené - 21 (8,86%)
*iné - 10 (4,22%)
*Evanjelická cirkev augsburského vyznania - 4 (1,69%)
*Cirkev Ježiša Krista svätých neskorších dní - 1 (0,36%)
*Cirkev československá husitská - 1 (0,36%)
*Kresťanské zbory - 1 (0,36%)
*Gréckokatolícka cirkev - 1 (0,36%)

## Referencie

## Iné projekty

## Externé odkazy
* 


Kategória:Obce okresu Dunajská Streda
Pataš

**Pataš** () je obec na Slovensku v okrese Dunajská Streda.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s pravouhlým záverom a vežou tvoriacou súčasť jej hmoty, z roku 1794. V 30. rokoch 19. storočia prešiel prestavbou. Interiér kostola je plochostropý so štukatúrami. Nachádza sa tu murovaná kazateľnica z roku 1834 a dekoratívne empory s neskorobarokovými maľovanými rozvilinami. Fasády kostola sú členené segmentovo ukončenými oknami so šambránami. Veža s nárožným zaoblením vyrastá z priečelia vo forme rizalitu, je ukončená korunnou rímsou s terčíkom a barokovou helmicou. 

Csilizpatas14.JPG|Reformovaný kostol
Csilizpatas17.JPG
Csilizpatas15.JPG|Detail veže


## Referencie

## Iné projekty

## Externé odkazy
* 


Kategória:Obce okresu Dunajská Streda
Padáň

**Padáň** () je obec na Slovensku v okrese Dunajská Streda.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s polygonálnym záverom a predstavanou vežou, z roku 1787. V roku 1816 prešiel úpravami. Interiér kostola je plochostropý. Nachádza sa tu kazateľnica a empora z doby vzniku kostola. Fasády sú členené lizénovými rámami a polkruhovo ukončenými oknami so šambránami. Veža je členená lizénovými rámami a kordónovými rímsami, ukončená je korunnou rímsou s terčíkom, štyrmi nárožnými vežicami a murovanou ihlancovou helmicou. 

Padány templom 2.JPG|Reformovaný kostol
Church in Padány.JPG


## Referencie

## Iné projekty

## Externé odkazy
* 


Kategória:Obce okresu Dunajská Streda
Ňárad

**Ňárad** () je obec na Slovensku v okrese Dunajská Streda.

## Kultúra a zaujímavosti
### Pamiatky
* Rímskokatolícky kostol Narodenia Panny Márie, jednoloďová eklektická stavba s polygonálnym ukončením presbytéria a predstavanou vežou, z rokov 1929-1933. Fasády kostola sú členené polkruhovo ukončenými oknami, vežu lemujú dva rady združených okien. Veža je členená lizénami a ukončená ihlancovou helmicou. Portál v podveží je riešený ako edikula.

Csiliznyárad16.JPG|Kostol Narodenia Panny Márie
Csiliznyárad18.JPG
Csiliznyárad17.JPG|Detail portálu


## Referencie

## Iné projekty

## Externé odkazy
* 


Kategória:Obce okresu Dunajská Streda
Medveďov

**Medveďov** () je obec na Slovensku v okrese Dunajská Streda. 

## Polohopis
Obec Medveďov leží na brehu Dunaja, pár kilometrov dole tokom pod najväčším vodným dielom na Slovensku, vodným dielom Gabčíkovo.

## Kultúra a zaujímavosti
### Pamiatky
* Rímskokatolícky kostol sv. Anny, jednoloďová klasicistická stavba s polygonálnym ukončením presbytéria a vežou tvoriacou súčasť jej hmoty, z roku 1800. V roku 1855 kostol vyhorel, následne bol v roku 1860 obnovený. Interiér je zaklenutý pruskými klenbami. Nachádza sa tu oltár, kazateľnica a lampa na večné svetlo z 19. storočia. Fasády kostola sú členené polkruhovo ukončenými oknami so šambránami. Priečelie so stredným rizalitom je členené lizénami a ukončené štítom. Veža s lizénami je ukončená korunnou rímsou s terčíkom a murovanou ihlancovou helmicou. 

## Príroda
V obci je jedno bocianie hniezdo. V 2013 boli štyri, v 2014 a 2015 dve mláďatá.

Ciconia ciconia nests Medveďov 1 20150715a.JPG
Ciconia ciconia nests Medveďov 1 20150715c.JPG


## Referencie

## Iné projekty

## Externé odkazy
* 


Kategória:Obce okresu Dunajská Streda
Michal na Ostrove

**Michal na Ostrove** (, ) je obec na Slovensku v okrese Dunajská Streda.

## Kultúra a zaujímavosti
### Pamiatky
* Rímskokatolícky kostol sv. Michala archanjela, jednoloďová gotická stavba s polygonálnym ukončením presbytéria a predstavanou vežou, asi z prvej polovice 14. storočia. Okolo roku 1370 vznikla fresková výmaľba interiéru. Na konci 15. storočia a po roku 1520 bol neskorogoticky upravovaný. Barokovou úpravou prešiel v roku 1787, keď vznikla nová klenba lode a organový chór. V rokoch 1988-1989 boli odkryté nástenné maľby na severnej stene lode zobrazujúce svätoladislavskú legendu a maľba sv. Juraja bojujúceho s drakom na víťaznom oblúku. Okrem malieb sa zo stredovekej stavby zachovala rebrová klenba v presbytériu s figurálnymi motívmi na konzolách a s Baránkom Božím na svorníku. Sakristia je taktiež zaklenutá rebrovou klenbou so svorníkom s reliéfom hlavy Krista. Naľavo od oltára je stredoveké kamenné pastofórium s pôvodnou mriežkou. Na južnej stene lode sa dochoval neskorogotický sedlový portál. Oltár je baroková stĺpová architektúra z roku 1790. Fasády kostola sú členené opornými piliermi a oknami s lomeným oblúkom a kružbou. Veža je ukončená nárožnými vežicami a ihlancovou helmicou. 

* Kamenný kríž, renesančné dielo z roku 1657. Stojí v areáli kostola.   

* Kaplnka Najsvätejšej Trojice z roku 1880.

Michal na Ostrove kostol 03.jpg|Kostol sv. Michala archanjela
Michal na Ostrove kostol 04.jpg|Detail presbytéria
Michal na Ostrove kostol 12.jpg|Detail lode
Michal na Ostrove (Szentmihályfa), freskós templom - panoramio.jpg|Freska so svätoladislavskou legendou
Michal na Ostrove kríž 01.jpg|Renesančný kríž pri kostole


## Referencie

## Iné projekty

## Externé odkazy
* 
* Apsida.sk- profil gotického kostola


Kategória:Obce okresu Dunajská Streda
Blatná na Ostrove

**Blatná na Ostrove** () je obec na Slovensku v okrese Dunajská Streda.

## Kultúra a zaujímavosti
### Pamiatky
* Rímskokatolícka kaplnka Najsvätejšej Trojice, dvojloďová baroková stavba s polygonálnym ukončením presbytéria a vežou tvoriacou súčasť jej hmoty, z roku 1721. V 20. storočí bola rozšírená o bočnú východnú kaplnku s prvkami neogotiky. Nachádza sa tu hlavný oltár z 19. storočia, kazateľnica je baroková z konca 18. storočia. Súčasťou zariadenia kaplnky je gotická socha madony z obdobia okolo roku 1400. Fasády barokovej časti kostola sú členené pilastrami, nárožným zaoblením a polkruhovo ukončenými oknami so šambránami. Priečelie je ukončené dekoratívnym štítom s prelamovanou rímsou, pilastrami a volútami. Barokový vstupný portál má profilované kamenné ostenie s vročením 1771.

* Kúria rodu Bittó, jednopodlažná pôvodne klasicistická stavba na pôdoryse písmena L zo začiatku 19. storočia. Fasáde dominuje jednoosový rizalit s veľkým polkruhovým oknom a trojuholníkovým štítom dekorovaným zuborezom. Fasády sú členené okani so šambránami a korunnou rímsou so zuborezom.  

* Klasicistická kúria, jednopodlažná stavba na pôdoryse obdĺžnika zo začiatku 19. storočia. Fasáde dominuje stredný rizalit. V 20. storočí prešla necitlivými úpravami a stratila svoj historický charakter.  

Blatná na Ostrove kostol 01.jpg|Kaplnka Najsvätejšej Trojice
Blatná na Ostrove kostol 03.jpg
Blatná na Ostrove kostol 04.jpg


## Národnostné zloženie

## Osobnosti obce
### Rodáci
* Štefan Bittó  (* 1822 – † 1903), politik, v rokoch 1874-1875 uhorský predseda vlády. 

## Referencie

## Iné projekty

## Externé odkazy
* 


Kategória:Obce okresu Dunajská Streda
Vojka nad Dunajom

**Vojka nad Dunajom** () je obec na Slovensku v okrese Dunajská Streda. Nachádza sa medzi dvomi ramenami Dunaja. 

## Dejiny
Obec je prvýkrát písomne doložená v roku 1186 v podobe názvu *Vayka*. Neskôr bolo v rokoch 1254-1255 bolo meno obce zapísané ako *Woyka*. Podľa legiend si obec vyslúžila meno i svoje postavenie záchranou prvého uhorského kráľa Štefana, ktorého pohanské meno bolo Vajk. Zastrelil tu jeleňa, ktorý spadol do vody. Pri jeho vyťahovaní spadol do vody aj Vajk, ale zachránili ho dvaja rybári. Za odmenu im daroval zem. Rybári z vďaky nazvali obec Vajkou.

Obyvateľstvo Vojky neustále sužovali povodne, po nich sa v okolí vytvárali nové ostrovy. Značná časť obyvateľov Vojky sa živila rybolovom a výnosným povolaním bolo aj ryžovanie zlata a poľnohospodárstvo. V roku 1828 mala obec 1 101 obyvateľov.

V roku 1940 bola k Vojke pričlenená obec Kyselica, no v roku 1981 bola kvôli stavbe prívodného kanála opätovne oddelená. Súčasnú podobu, i počet obyvateľov ovplyvnila výstavba Vodného diela Gabčíkovo v blízkosti tejto obce.

Od roku 1992 po napustení nového prívodného kanála Dunaja sa Vojka ocitla na ostrove (spolu s Dobrohošťom a Bodíkmi) medzi prívodným kanálom vodného diela a starým korytom Dunaja. Do obce sa dá dostať troma spôsobmi: kompou z Kyselice, cestnou dopravou od Čunova a od Gabčíkova.

## Národnostné zloženie obyvateľstva

## Kultúra a zaujímavosti
### Pamiatky
* Rímskokatolícky kostol sv. Michala Archanjela, jednoloďová barokovo-klasicistická stavba so segmentovým ukončením presbytéria a vežou tvoriacou súčasť jej hmoty, z roku 1771. Interiér je zaklenutý pruskou klenbou, presbytérium českou plackou. Nachádza sa tu hlavný oltár zo začiatku 20. storočia so starším klasicistickým obrazom zo začiatku 19. storočia. Bočné oltáre Povýšenia sv. Kríža a Navštívenia Panny Márie sú klasicistické, dielo Františka Schöna z roku 1802. Z tohto obdobia pochádzajú aj kazateľnica a krstiteľnica. Bočný oltár Immaculaty je neskorobarokový z druhej polovice 18. storočia. Fasády kostola s nárožnými zaobleniami sú členené zdvojenými lizénami a polkruhovo ukončenými oknami so šambránami a klenákmi. Štítové priečelie s volútami je členené pilastrami, veža z priečelia vyrastá vo forme rizalitu. Ukončená je korunnou rímsou s terčíkom s hodinami a ihlancovou helmicou. 

Vajka templom 4.JPG|Kostol sv. Michala Archanjela
Vajka templom 3.JPG
Vajka templom 1.JPG
Vajka templomkapu.JPG|Detail portálu


## Občianska vybavenosť
V blízkosti obce sa nachádza materiálová jama, ktorá vznikla ťažením štrkopieskov a využíva sa ako prírodné kúpalisko s rozlohu 72 hektárov. 

## Referencie

## Iné projekty

## Externé odkazy
* 


Kategória:Obce okresu Dunajská Streda
Kategória:Pomenovania podľa Dunaja
Trhová Hradská

**Trhová Hradská** (, ) je obec na Slovensku v okrese Dunajská Streda. 

## Dejiny
V rokoch 1960–1990 bolo Horné Mýto zlúčené s Trhovou Hradskou do obce s názvom Trhové Mýto. Po roku 1990 obec Trhové Mýto zanikla a obce sa vrátili k svojim pôvodným názvom.

## Kultúra a zaujímavosti
### Pamiatky
* Rímskokatolícky kostol sv. Antona Paduánskeho, jednoloďová pôvodne baroková stavba na pôdoryse gréckeho kríža s polygonálnym ukončením presbytéria a vežou tvoriacou súčasť jej hmoty, z roku 1757. Stojí na mieste staršej stavby z roku 1668. V roku 1906 bol kompletne prestavaný s použitím eklektického tvaroslovia s prvkami neorománskeho štýlu. Barokové presbytérium je zaklenuté valenou lunetovou klenbou, leď je plochostropá. Fasády kostola sú členené polkruhovo ukončenými oknami s profilovanými šambránami, lizénovými rámami a podstrešným oblúčkovým vlysom. Veža je členená pilastrami a ukončená korunnou rímsou s terčíkom s hodinami a barokovou helmicou. 

Vásárút templom 1.JPG
Vásárút templom 2.JPG
Vásárút 14.JPG
Vásárút kereszt 2.JPG


## Partnerské mestá
*  Bőny, Maďarsko

## Referencie

## Iné projekty

## Externé odkazy
* 


Kategória:Obce okresu Dunajská Streda
Veľká Paka

**Veľká Paka** (, ) je obec na Slovensku v okrese Dunajská Streda.

## Dejiny
Historické súvislosti a prvé zmienky o tejto relatívne malej obci nie sú jasné. Obec je písomne známa od roku 1222, podľa iných zdrojov od roku 1250. Z historického hľadiska sú zaujímavé aj hrobové nálezy maďarovskej kultúry zo staršej doby bronzovej, ktoré sa tu našli. Obec v dnešnej podobe vznikla zlúčením s obcami Čukárska a Malá Paka v roku 1941. Obec má tri miestne časti: Čukárska Paka, Malá Paka a Veľká Paka.

## Obyvateľstvo
### Národnostné zloženie

Podľa sčítania v roku 2011 v obci žilo 879 osôb. Z toho 478 (55 %) slovenskej, 335 (38 %) maďarskej a 71 osôb (8 %) inej alebo nezistenej národnosti.

## Kultúra a zaujímavosti
### Pamiatky
* Mohyla z doby hallsttatskej, archeologická lokalita, návršie v tvare kruhu. Nachádza sa v časti Čukárska Paka, v intraviláne obce. 

* Rímskokatolícky Kostol sv. Ladislava, jednoloďová pôvodne baroková stavba s pravouhlým ukončením presbytéria a predstavanou vežou, z roku 1678. Zásadnou prestavbou v duchu moderny prešiel v roku 1937, keď bola k starej lodi kolmo pristavaná nová loď. Pôvodné polygonálne presbytérium sa tak stalo bočnou kaplnkou. V interiéri sa nachádza barokovoklasicistický oltár z druhej polovice 18. storočia. Fasády barokovej časti sú hladké, členené polkruhovo ukončenými oknami, moderná loď má rovné okná so skosenými šambránami. Veža, pochádzajúca z pôvodnej stavby, je členená lizénovými rámami, nárožným kvádrovaním a ukončená korunnou rímsou s terčíkom a ihlancovou helmicou.

* Prícestný kríž z roku 1830

Veľká Paka kostol 01.jpg|Kostol sv. Ladislava
Veľká Paka kostol 04.jpg|Pôvodné barokové presbytérium
Veľká Paka kostol 03.jpg
Veľká Paka kostol 05.jpg|Detail veže


## Občianska vybavenosť
V obci sa nachádza moderný kultúrny dom, penzión a rybník.

## Referencie

## Iné projekty

## Externé odkazy
* 


Kategória:Obce okresu Dunajská Streda
Horná Potôň

**Horná Potôň** () je obec na Slovensku v okrese Dunajská Streda.

## Dejiny
Prvá písomná zmienka o Hornej Potôni pochádza z roku 1255 v tvare Superior Potun, neskôr v tvare Felsew Pathon (1435), možno však, že pôvodne nešlo o samostatnú obec, ale o pomenovanie časti potonskej zeme, alebo predchodkyňu neskoršej obce Lőgér Patony, pretože v prameňoch často alternuje s pomenovaním Leuger Pathon (1553) či Lögör Patony (1773). Horná Potôň v dnešnej podobe vznikla v roku 1940, keď k nej bola pričelená obec Benkova Potôň a v roku 1960 Čečínska Potôň. V rokoch 1940 až 1960 patrila k obci Michal na Ostrove.

## Osobnosti obce
### Rodáci
Ľudovít Pollák (* 1909 – † 1981), slovenský a česko-slovenský politik, člen KSČ a poslanec Národného zhromaždenia ČSR 

## Kultúra a zaujímavosti
### Pamiatky
* Reformovaný kostol v časti Benkova Potôň, jednoloďová klasicistická stavba s pravouhlým záverom a predstavanou vežou, z roku 1816. Vznikol úpravou staršej budovy školy. Interiér kostola je plochostropý. Fasády sú členené lizénami a polkruhovo ukončenými oknami s kvádrovaním. Veža s nárožným zablením je členená lizénami a ukončená korunnou rímsou s malým terčíkom a ihlancovou helmicou. 

Benkepatony templom 3.JPG|Reformovaný kostol
Benkepatony templom 1.JPG


## Referencie

## Iné projekty

## Externé odkazy
* 


Kategória:Obce okresu Dunajská Streda
Kyselica (obec)

**Kyselica** (, ) je obec na Slovensku v okrese Dunajská Streda.

## Národnostné zloženie obyvateľstva

## Kultúra a zaujímavosti
### Pamiatky
* Rímskokatolícky kaplnka sv. Rozálie Palermskej, jednoloďová stavba s polygonálnym záverom a vežou tvoriacou súčasť jej hmoty, z roku 1898. Interiér je zaklenutý pruskými klenbami. Fasády sú členené oknami s profilovanými šambránami s klenákmi, pilastrami a korounnou rímsou so zuborezom. Veža vyrastá zo štítového priečelia vo forme rizalitu. Je členená pilastrami a ukončená ihlancovou helmicou. Nad portálom je vročenie udávajúce dátum stavby kaplnky.

## Referencie

## Iné projekty

## Externé odkazy
* 


Kategória:Obce okresu Dunajská Streda
Orechová Potôň

**Orechová Potôň** () je obec na Slovensku v okrese Dunajská Streda. 

## Dejiny
Pod názvom Orechová Potôň je obec známa od roku 1808, keď vznikla spojením pôvodnej Orechovej Potône s Förgeho Potôňou.

## Občianska vybavenosť
Pri obci bol od septembra 2008 do októbra 2009 postavený motoristický okruh s názvom Slovakia Ring.

## Referencie

## Iné projekty

## Externé odkazy
* 


Kategória:Obce okresu Dunajská Streda
Dunajský Klátov

**Dunajský Klátov** (, do roku 1948 ) je obec na Slovensku v okrese Dunajská Streda.

## Kultúra a zaujímavosti
### Pamiatky
* Vodný mlyn, technická pamiatka, dvojpodlažná murovaná ľudová stavba so sedlovou strechou z rokov 1920-1922. Budova mlynice je murovaná, koleso a hnacia časť sú umiestnené v drevenej prístavbe z rámovej doštenej konštrukcie. Obnovou prešiel v roku 2016. Technické zariadenie kolového mlyna pozostáva z hnacej, prevodovej a pracovnej sústavy. Fasády mlyna sú bielené s kovovými industriálnymi oknami. 

* Rímskokatolícka kaplnka Narodenia Panny Márie z roku 1923.

Súbor:Dunatőkés 0715.jpg|Vodný mlyn
Súbor:IMG-6467-SF-DunajskyKlatovMlyn.jpg


## Referencie

## Iné projekty

## Externé odkazy
* 


Kategória:Obce okresu Dunajská Streda
Kategória:Pomenovania podľa Dunaja
Horné Mýto

**Horné Mýto** () je obec na Slovensku v okrese Dunajská Streda.

## Dejiny
V rokoch 1960–1990 bolo Horné Mýto zlúčené s Trhovou Hradskou do obce s názvom Trhové Mýto. Po roku 1990 obec Trhové Mýto zaniklo a obce sa vrátili k svojim pôvodným názvom.

## Kultúra a zaujímavosti
### Pamiatky
* Rímskokatolícky kostol sv. Jána Nepomuckého, jednoloďová pôvodne baroková stavba s polkruhovým ukončením presbytéria a vežou tvoriacou súčasť jej hmoty, z roku 1740. Stojí na mieste staršieho stredovekého kostola. Klasicistickou úpravou prešiel na začiatku 19. storočia, keď bol prefasádovaný. Interiér kostola je plochostropý, presbytérium je kryté polkupolou. Veža vyrastá z priečelia vo forme rizalitu. Fasády sú hladké s polkruhovo ukončenými oknami. Veža je ukončená ihlancovou helmicou. Nad portálom je termálne okno a nika. 

Súbor:Felsővámos templom 4.JPG|Kostol sv. Jána Nepomuckého
Súbor:Felsővámos templom 3.JPG


### Prírodné zaujímavosti
Národná sústava chránených území:
* Národná prírodná rezervácia Klátovské rameno (súčasne aj územie európskeho významu)

Európska sústava chránených území (Natura 2000):
* Územie európskeho významu SKUEV0822 Malý Dunaj
* Územie európskeho významu SKUEV0075 Klátovské rameno

Chránené stromy:
* Dub v Hornom Mýte

## Referencie

## Iné projekty

## Externé odkazy
* 


Kategória:Obce okresu Dunajská Streda
Kostolné Kračany

**Kostolné Kračany** () sú obec na Slovensku v okrese Dunajská Streda.

## Kultúra a zaujímavosti
### Pamiatky
* Rímskokatolícky kostol sv. Bartolomeja, jednoloďová klasicistická stavba s pravouhlým ukončením presbytéria a vežou tvoriacou súčasť jej hmoty, z rokov 1819-1820. Stojí na mieste staršieho kostola. Donátorom súčasného kostola bol šľachtic Juraj Bartal. Interiér je zaklenutý pruskou klenbou. Nachádza sa tu hlavný neoklasicistický oltár so závesným obrazom Ukrižovaného z konca 19. storočia. Bočný oltár Piety je klasicistický z prvej polovice 19. storočia, druhý bočný oltár sv. Štefana s obrazom Ablácia uhorskej koruny je z roku 1870. Kazateľnica a krstiteľnica sú klasicistické z doby vzniku kostola. Fasády sú členené zdvojenými lizénami a polkruhovo ukončenými oknami so šambránami s klenákmi. Veža vyrastá zo štítového priečelia vo forme rizalitu. Priečelie je lemované párom ník a ukončené dekoratívnymi vázami. Veža je členená lizénovými rámami a kordónovými rímsami a ukončená korunnou rímsou s terčíkom s hodinami a barokovou helmicou. 

Súbor:Egyházkarcsai római katolikus templom.jpg|Kostol sv. Bartolomeja
Súbor:Kostolné Kračany kostol 01.jpg
Súbor:Kostolné Kračany kostol 02.jpg
Súbor:Kostolné Kračany kostol 05.jpg|Detail veže
Súbor:Kostolné Kračany kostol 03.jpg|Detail portálu


## Referencie

## Iné projekty

## Externé odkazy
* 


Kategória:Obce okresu Dunajská Streda
Janíky

**Janíky** () sú obec na Slovensku v okrese Dunajská Streda.

## Polohopis
Obec Janíky sa nachádza na južnej časti Slovenska, na severozápadnej časti Žitného ostrova. Jej severnou hranicou je Malý Dunaj. Nachádzajú sa asi 20 km od hlavného mesta Bratislavy. 

## Dejiny
História obce sa datuje do doby bronzovej. Prvé písomné pamiatky pochádzajú z listu kráľa Ladislava IV. z roku 1287. V tejto dobe toto územie patrilo rodine Janokovcov a nazývali ho Januk, Janyk. Zdroje z 14. storočia už spomínajú tri názvy obcí: Horné Janíky, Dolné Janíky a Malé Janíky (dnes Búštelek). V 15-16. storočí územie dnešných Janíkov patrilo mníškam zo Starého Budína. V 17. storočí Dolné a Horné Janíky boli nevoľnícke dediny. V 19. storočí boli vo vlastníctve rodiny Esterháziovcov, neskôr Zičiovcov. V tomto čase obec rátala 400 duší. 97% obyvateľstva malo rímskokatolícku vieru. V 19. storočí Búštelek bol jednou z najmenších obcí Bratislavskej župy (12 domov, 62 obyvateľov). Počas storočí sa stal majetkom rôznych šľachtických rodín (Dóka, Jankó, Szabó). Neskôr ho pripojili k Horným Janíkom. Obyvateľstvo sa živilo poľnohospodárstvom, rybárstvom a poľovníctvom. Na toto poukazuje aj erb dediny, ktorý zobrazuje jeleňa a ďatelinu. V roku 1940 zlúčili tri dediny a doteraz existuje pod názvom Janíky. V súčasnosti sa vďaka priaznivej polohe sťahuje väčšie množstvo rodín za vidieckym životom a pokojom, ktoré dedina ponúka. Plusom Janíkov nie je len priaznivá lokalita, ale aj Malý Dunaj, ktorý sa nachádza asi 1 km od dediny. Brehy rieky ponúkajú veľké množstvo rekreačných príležitostí. 

## Obyvateľstvo
### Národnostné zloženie

## Kultúra a zaujímavosti
### Pamiatky
* Dve kruhové mohyly v časti Dolné Janíky, archelogocká lokalita z doby bronzovej z obdobia okolo 1800 – 800 pred Kr.  

* Rímskokatolícky kostol Božského Srdca Ježišovho, jednoloďová neorománska stavba s polygonálnym ukončením presbytéria a prestavanou vežou, z roku 1914. Stojí na iste staršej kaplnky. Interiér jez aklenutý pruskou klenbou, presbytérium plytkou kupolou. Zariadenie kostola pochádza z doby jeho vzniku. Fasády sú členené polkruhovo ukončenými oknami so šambránami a oblúčkovým vlysom pod korunnou rímsou. Veža je v dolnej časti štvorcová s nárožnou bosážou, v hornej má skosené nárožia. Ukončená je korunou rímsou s oblúčkovým vlysom a ihlancovou helmicou

Súbor:Tumulus Janiky - pri ceste.JPG|Mohyly v Dolných Janíkoch
Súbor:Tumulus Janiky - za cintorinom.JPG
Súbor:Felsőjányok templom 1.JPG|Kostol Božského Srdca Ježišovho
Súbor:Janíky kostol juhovýchod.jpg


* Sochy sv. Vendelína a sv. Michala od sochára Alojza Rigeleho z roku 1921. Nachádzajú sa na miestnom cintoríne v časti Horné Janíky.

* Zvonica v Dolných Janíkoch, murovaná stavba na pôdoryse štvorca s barokovou helmicou, z roku 1912. Nad vstupom do zvonice je vročenie a v nike socha Lurdskej Panny Márie.

Súbor:Felsőjányok szobor 2.JPG|Socha sv. Vendelína
Súbor:Felsőjányok szobor 1.JPG|Socha sv. Michala
Súbor:Alsójányok harangtorony 1.JPG|Zvonica v Dolných Janíkoch


## Referencie

## Iné projekty

## Externé odkazy
* 


Kategória:Obce okresu Dunajská Streda
Čiližská Radvaň

**Čiližská Radvaň** (v rokoch 1948-1989 Mozierovo, ) je obec na Slovensku v okrese Dunajská Streda. V roku 2001 bolo z 1 218 obyvateľov 1 162 maďarskej a 47 slovenskej národnosti.

## Polohopis
Rozprestiera sa na Žitnom ostrove,  juhovýchodne od Dunajskej Stredy a  juhozápadne od Veľkého Medera. 

K obci patrí osada Vrbina. 

Na juhu susedí s dedinou Kľúčovec, na juhozápade s dedinou Medveďov, na západe s dedinou Baloň, na severe s dedinou Pataš a na východe s mestom Veľký Meder.  

Čiližská Radvaň s rozlohou 21,41 km² sa nachádza v nadmorskej výške 110113 metrov nad morom. 

Cez obec vedie cesta 586 spájajúca Veľký Meder (7 km) s Dunajským mostom v Medveďove (6 km).  

Obec je po vedľajších cestách spojená s obcami Pataš (6 km), Kľučovec (4 km) a Baloň (1,5 km). 

## Dejiny
Prvá zmienka o dedine sa nachádza v súpise majetkov Zoborského opátstva z roku 1252.

## Obyvateľstvo
V roku 1910 mala 979 obyvateľov, väčšinou maďarských. 

V roku 1921 malo 958 obyvateľov, z toho 887 (92,6%) Maďarov a 58 (6,1%) Slovákov. 

V roku 2001 bolo z 1218 obyvateľov 1162 (95,4%) Maďarov a 47 (3,9%) Slovákov. Zároveň mala obec 519 rímskokatolíkov, 469 reformovaných a 9 obyvateľov luteránov. 

V roku 2011 mala 1205 obyvateľov, z toho 1128 Maďarov a 65 Slovákov.

## Samospráva
**Erzsébet Janík -** Starostka

**Obecné zastupiteľstvo:**

* Richard Bodó Mgr.
* Tímea Bögi  Mgr.
* Eva Buzgóová Mgr.
* Zoltán Dioszegi
* Jozef Écsy
* Ján Gaál
* Róbert Gaál
* Zoltán Peöcz
* Dušan Vítek Mgr.

## Kultúra a zaujímavosti
### Pamiatky
* Reformovaný kostol, jednoloďová barokovo-klasicistická tolerančná stavba s pravouhlým záverom a vežou tvoriacou súčasť jej hmoty, z roku 1792. Stojí na mieste staršej stavby, z sa ktorej pravdepodobne dochovala časť obvodových múrov. Podľa miestnej povesti, keď manželka uhorského kráľa Bela IV. unikala pred Tatármi, porodila svoje dieťa v hrádku, ktorý sa nachádzal asi 300 metrov od kostola. Toto dieťa bolo pokrstené v radvanskom kostole. Pri tejto príležitosti udelil kráľ Belo IV. Radvančanom privilégium otvoriť na kostole druhú bránu pre dedinčanov, ktorí bývali mimo Radvane, aby s nimi Radvančania nemuseli vchádzať ednou bránou. Pri nedávnej obnove sa objavila už zamurovaná brána susedných Balončanov. V roku 1908 prešiel neoklasicistickou úpravou. Interiér je plochostropý. Nachádzajú sa tu klasicistické empory a lavice, kazateľnica je neogotická. Vnútorné zariadenie a hlavná brána sú dielom miestnych majstrov. Fasády kostola sú členené segmentovo ukončenými oknami so šambránami. Veža vyrastá zo štítového priečelia vo forme rizalitu, je ukončená korunnou rímsou s terčíkom a barokovou helmicou. 

Súbor:Csilizradvány templom szembol.JPG|Reformovaný kostol
Súbor:Csilizradvány templom oldalrol 2.JPG
Súbor:Csilizradvány21.JPG
Súbor:Csilizradvány23.JPG|Detail vstupu
Súbor:Csilizradvány26.JPG|Portál


## Referencie

## Iné projekty

## Externé odkazy
* 


Kategória:Obce okresu Dunajská Streda
Vydrany

**Vydrany** (historicky , ) je obec na Slovensku v okrese Dunajská Streda.

## Kultúra a zaujímavosti
### Pamiatky
* Reformovaný kostol, jednoloďová klasicistická tolerančná stavba s pravouhlým záverom a vežou tvoriacou súčasť jej hmoty, z roku 1786. V rokoch 1796-1797 bola pristavaná veža. Obnovený bol po požiari v roku 1873, posledná obnova chrámu prebehla v rokoch 1984-1986. Interiér kostola je plochostropý. Nachádza sa tu trojramenná empora z roku 1797, rozšírená v roku 1809. Stôl Pána z červeného mramoru je z roku 1845. Fasády kostola sú členené lizénami s nárožným zaoblením. Veža je členená lizénovými rámami a ukončená korunnou rímsou s terčíkom a ihlancovou helmicou. 

Nemeshódos templom 1b.JPG|Reformovaný kostol


## Referencie

## Iné projekty

## Externé odkazy
* 


Kategória:Obce okresu Dunajská Streda
Zlaté Klasy

**Zlaté Klasy** (historicky , , ) sú obec na Slovensku v okrese Dunajská Streda.

## Národnostné zloženie obyvateľstva

## Kultúra a zaujímavosti
### Pamiatky
* Rímskokatolícky kostol Svätého kríža, trojloďová neorenesančná stavba s polkruhovým ukončením presbytéria a predstavanou vežou, z rokov 18851886. Stojí na mieste staršieho románskeho kostola, ktorého časť hmoty mohla byť použitá pri stavbe súčasného chrámu. Hlavný oltár je neorenesančný z doby vzniku kostola. Pri oltári je voľný obraz sv. Rity od maďarskej maliarky Mase Feszty. Nástenná maľba presbytéria bola realizovaná maliarom Massányim v roku 1959. Fasády kostola sú členené polkruhovo ukončenými oknami so šambránami a klenákmi a bosovanými lizénami. Veža je v dolnej časti členená nárožným kvádrovaním, v hornej pilastrami a zdvojenými rezonančnými otvormi, ukončená je segmentovou korunnou rímsou so zuborezom a ihlancovou helmicou.

* Kaplnka Panny Márie Lurdskej, baroková stavba z roku 1740.

## Partnerské obce
*  Ečer, (Maďarsko)

## Referencie

## Iné projekty

## Extené odkazy
* 


Kategória:Obce okresu Dunajská Streda
Topoľníky

**Topoľníky** () sú obec na Slovensku v okrese Dunajská Streda.

## Kultúra a zaujímavosti
### Pamiatky
* Rímskokatolícky kostol Narodenia Panny Márie, jednoloďová pôvodne baroková stavba s polygonálnym ukončením presbytéria a vežou tvoriacou súčasť jej hmoty, z rokov 1754-1755. V polovici 19. storočia prešiel neskoroklasicistickou úpravou. Fasády kostola sú členené opornými piliermi a polkruhovo ukončenými oknami. Veža má nárožné skosenia, je ukončená barokovou helmicou s laternou. 

* Pranier, stĺp hanby, drobná architektúra z roku 1796.  

* Barokové sochy sv. Jána Nepomuckého asi z roku 1759 a sv. Vendelína z roku 1802.

Topolniky-pamiatka (cropped).jpg|Pranier
Nyárasd Nepomuk 1.JPG|Socha sv. Jána Nepomuckého
Nyárasd Szt Vendel 1.JPG|Socha sv. Vendelína
Nyárasd Szt Vendel 2.JPG


### Monitorovacia stanica
V obci sa nachádza monitorovacia stanica kvality ovzdušia, ktorú prevádzkuje SHMÚ v sieti NMSKO, ktorý je zároveň aj v európskej sieti EMEP.

## Referencie

## Iné projekty

## Externé odkazy
* 


Kategória:Obce okresu Dunajská Streda
Ohrady

**Ohrady** (historicky , ) sú obec na Slovensku v okrese Dunajská Streda.

## Kultúra a zaujímavosti
### Pamiatky
* Rímskokatolícky kostol sv. Štefana Prvomučeníka, jednoloďová pôvodne gotická stavba s polygonálnym ukončením presbytéria, transeptom a predstavanou vežou, z 15. storočia. V 1634 bol pôvodný kostol spustnutý, neskôr začiatkom 18. storočia bol obnovený v duchu baroka. Z tohto obdobia pochádza veža. V roku 1933 bol kompletne prestavaný v štýle neogotiky, bol doplnený o transept a prefasádovaný. Interiér je zaklenutý valenou lunetovou klenbou. Nachádza sa tu hlavný oltár z roku 1925 so sochami anjelov od Aloiza Rigeleho. Fasády kostola sú členené vysokými oknami s lomeným oblúkom a neogotickými kružbami. Veža je ukončená nárožnámi vežicami a murovanou ihlancovou helmicou. 

Slovenska_bozi_muka.jpg|Božie muky pri križovatke ulíc Hlavná a Ádorská


## Šport
Pôsobí tu futbalový klub OFK Rapid Ohrady.

## Partnerské obce
*  Strekov, Slovensko
*  Mostová, Slovensko
*  Tiszakürt, Maďarsko
*  Kirť, Maďarsko
*  Hejőkürt, Maďarsko

## Referencie

## Iné projekty

## Externé odkazy
* 


Kategória:Obce okresu Dunajská Streda
Kútniky

**Kútniky** () je obec na Slovensku v okrese Dunajská Streda. V obci sú dve dediny: Blažov a Kútniky.
 
## Polohopis
Obec leží v Podunajskej nížine v centrálnej časti Žitného ostrova. 
 
## Dejiny
Kútniky v dnešnej podobe vytvorili v roku 1960, keď k nim pripojili *Blažov* a *Povodu* (Povoda sa odčlenila v roku 1990). Prvá písomná zmienka o obci (Ethe) je z roku 1250. Prvé osídlenie obce sa viaže ku kráľovským dvorníkom. V chotári tejto lokality sa postupne vyvinulo až 7 obcí. Patrili rôznym šľachticom, najmä *Zomorovcom* a *Kondéovcom*. Obec Blažov sa po prvý raz spomína vo falošnej listine z roku 1260. v stredoveku tu mali majetky najmä *Pókatelekiovci* a *Kondéovci*, v novoveku *Oroszovci* a v osade *Enyed* patriacej k obci od druhej polovice 19. storočia *Fuchsovci*. Kútniky boli do roku 1948 známe pod názvom *Hegybenéte*.
 
## Kultúra a zaujímavosti
### Pamiatky
*Ku kultúrnym pamiatkam obce patrila dnes už zbúraná neoklasicistická kúria Júliusa Fuchsa. Z Fuchsovho majera sa zachovala len časť hospodárskych budov.

* K cirkevným pamiatkam obce patrí zvonica v Blažove postavená roku 1913 a socha sv. Jána Nepomuckého z 2. polovice 18. storočia.

*Niekdajšiu ľudovú architektúru zo začiatku 20. storočia pripomína niekoľko domov z hliny (domy mali sedlovú trstinovú strechu).
 
### Zaujímavosti
Sídlo starostu je v dedine Kútniky, napriek tomu, že nie je najväčšia, ale je na hlavnej komunikácii BA-KN. Kuriozitou je označenie železničnej zastávky. V minulosti, keď železničnú zastávku pomenovali „Kútniky“, časť obce Blažov – presnejšie jednu polovicu ulice, kde sa táto železničná zastávka nachádzala – pričlenili ku Kútnikom, hoci ju od Kútnikov delí pole a asi 500 m. 

## Referencie

## Iné projekty

## Externé odkazy
* 


Kategória:Obce okresu Dunajská Streda
Bodíky

**Bodíky** (, , doslova ) sú obec na Slovensku v okrese Dunajská Streda.

## Občianska vybavenosť
V obci je rímskokatolícka kaplnka Božského Srdca Ježišovho a moderný kostol Nepoškvrneného Srdca Panny Márie z roku 1991.

## Referencie

## Iné projekty

## Externé odkazy
* 


Kategória:Obce okresu Dunajská Streda
Kráľovičove Kračany

**Kráľovičove Kračany** () sú obec na Slovensku v okrese Dunajská Streda.

## Kultúra a zaujímavosti
### Pamiatky
* Bartalovský kaštieľ, dvojpodlažná dvojtraktová klasicistická stavba na pôdoryse obdĺžnika so stredným rizalitom, z roku 1830. Architektom kaštieľa bol Anton Truman z Viedne. Úpravami prešiel na prelome 19. a 20. storočia, v roku 1956 a 1975. Interiéry kaštieľa sú plochostropé. Fasáde kaštieľa dominuje stredný rizalit s trojosovým portikom ukončený trojuholníkovým štítom s tympanónom. Parter je dekorovaný bosážou, na poschodí sa bosáž vyskutuje len na nárožiach. Okná majú profilované šambrány a nadokenné rímsy na konzolách. Kaštieľ sa nachádza v areáli rozsiahleho krajinárskeho parku.  

* Rímskokatolícky kostol sv. Jozefa v časti Kľúčiarove Kračany, jednoloďová klasicistická stavba so segmentovým ukončením presbytéria a malou strešnou vežou, z roku 1840. Obnovou prešiel v roku 1956. Presbytérium je zaklenuté konchou. Fasády s nárožnými zaobleniami sú členené pilastrami a polkruhovo ukončenými oknami. Priečelie je ukončené prelamovaným segmentovým štítom s nikou, veža je ukončená ihlancovou helmicou. 

* Ľudový dom č. 111, jednopodlažná trojpriestorová stavba z nepálenej tehly z druhej polovice 19. storočia. Obnovou prešiel v rokoch 1982 a 2012-2013. Objekt má bielené fasády a slamenú strechu.

## Referencie

## Iné projekty

## Externé odkazy
* 


Kategória:Obce okresu Dunajská Streda